O‘zbekiston eksportidagi top-10 davlatlar ma’lum qilindi. 2022 yilning yanvar-sentabr oylarida O‘zbekiston eksportida yuqori ulushga ega bo‘lgan hamkor davlatlar to‘g‘risida ma’lumot berildi. Davlat statistika qo‘mitasi ma’lumotlariga ko‘ra, ko‘rsatilgan davrda O‘zbekiston eksportida eng yuqori ko‘rsatkich Rossiya bilan qayd etilgan – 2,1 mlrd dollar. Undan keyingi o‘rinlardan mos ravishda 2 mlrd dollar hamda 1,1 mlrd dollar mahsulotlar eksport qilingan Xitoy va Turkiya joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: Qozog‘iston – 1 mlrd dollar;   Qirg‘iziston – 683,4 mln dollar;   Afg‘oniston – 514,4 mln dollar;   Tojikiston – 352,6 mln dollar;   Kanada – 160,5 mln dollar;   Turkmaniston – 154,1 mln dollar;   Eron – 113,8 mln AQSh dollari.